
Cikan tan ni kelennan:  
Suw donni misiriw kɔnɔ 
Me n'ya sɛbɛ daminɛ ni Alla tɔgɔ barakama ye, 
ani tano be Alla ye, ani nɛma ni kisi be Alla ya ciden 
kan,  ani  A  ya  so  mɔgɔw,  ani  mɔgɔ  o  mɔgɔ  k'a  ya 
kandaya sira minɛ, O kɔfɛ: 
Ne  ka  «Khurutum»  kibaruyasɛbɛ  filɛ  min  bɔla: 
17/ 4  / 1415  H; ne  k'a  sɔrɔ kuma  dɔ  bɔla a  kɔnɔ 
Seyid Muhamadu Alhasan Alidirisi sudon ko kan a 
facɛ kɛrɛ fɛ o ya misiri kɔnɔ Umu Draman dugu la... 
fo ka se kuma laban na. 
Wa sabula Alla k'a wajibiya ka silamaw ladi, ani 
ka  kojugu nankarili bange; ne k'a ye ko ɲe mɔgɔw 
lasɔmi ko ka su don misiriw kɔnɔ, o ye ko ye min te 
daga,  n'ga  o  ye  filankafɔya  siraw  dɔ  ye,  ani 
Yahudiyaw  ni  Nasaraw  ya  kɛwalew  dɔ,  Alla  ka  o 
jalaki minugu kɔson, ani A ya Kira -Alla ya nɛma ni 
kisi b’A ma- k'o danga o kɔson, inafɔ a be Sɔhihu fila 
kɔnɔ cogo min na, ka bɔ Aisha fɛ, Alla ye diɲɛ a ma, 
ka bɔ Kira fɛ -Alla ya nɛma ni kisi b’A ma- ko A ko: 

 «Alla ka yawudiyaw ni nasɔraw danga, o ka o ya 
nabiɲumaw  ya  kaburuw  kɛ  misiriw  ye»,  A  nana 
Sɔhihu Muslim kɔnɔ, ka bɔ Jundub bin Abdulayi fɛ 
ko Alla ka Nabiɲuma, Alla ya nɛma ni kisi be a ma, A 

 «  A  y'a  tolo  malɔ!  mɔgɔ  minugu  tɛmɛna  a  ɲɛ, 
olugu tun b'o ya ka nabiɲuma ni o ya mɔgɔ ɲumanw 
kaburuw  kɛ  misiriw  ye,  A  y'a  tolo  malɔ;  a  kana 
kaburuw kɛ misiriw ye; sabula ne b'a gɛn ka bɔ ola». 
Wa hadisa ka ca minugu be ni kɔrɔ sabati. 
Ola, wajibi ye silamaw kan yɔrɔ bɛɛ — fagamaw 
ni jamanadenw —: o ye siran Alla ɲɛ, ani k'o yɛrɛ 
tanga fɛn ma A k'o gɛn ka bɔ minugu ma, ani ka o ya 
suw don misiriw kɛnɛma, inafɔ Nabiɲuma nɛma ni 
kisi b’A ma, n'A ya sɔhabaw Alla ka diɲɛ o ma, tun 
be suw don misiriw kɛnɛma cogo min na, ani mɔgɔ 
minugu tugula o kɔ ɲumanya la fana o cogo kelen 
na. 
Nga Nabiɲuma ya kaburu sɔrɔli, Alla ya nɛma ni 
kisi b'A ma, ani A ya seendoɲɔgon fila Abu Bakri ni 
Umar, Alla ya diɲɛ b'o ma, o sɔrɔli A ya misiri kɔnɔ, 
Alla ka nɛma ni kisi b'A ma; dalilu te ola ka suw don 
misiriw kɔnɔ; sabula A su donna A ya so le kɔnɔ -
Aihsa ya bon kɔnɔ, Alla ya diɲɛ b'a ma-, o kɔfɛ, A ya 
seendoɲɔgon fila su donna A kɛrɛfɛ. Tuma min na 
Walid min ye Abdul Malik den ye ka misiri boɲɛ, a 
ka  bon  don  a  kɔnɔ  Hijira  san  kɛmɛ  fɔlɔ  laban  na. 
Lɔnnikelaw k'o nankari a kan, n'ga a k'a ye k'o t'a 
boɲɛli bali, ani k'o ko gwɛnin bɛ, ɲagami t'ala. 

Ola, a be gwɛya silama bɛɛ ye ko: Nabiɲuma, Alla 
ka nɛma ni kisi b'A ma, ani A ya sɔhaba fila, Alla ka 
yafa o ma, o suw ma don misiri kɔnɔ, ani k'o don a 
kɔnɔ misiri boɲɛ kɔson o te dalilu ye dagali kan su 
don la misiriw kɔnɔ; sabula o te misiri kɔnɔ, n'ga o 
b'A ya so le kɔnɔ, Alla ya nɛma ni kisi b'A ma, ani 
sabula Walid ya kɛwale te bɛn ka kɛ dalilu ye mɔgɔ 
si fɛ ola, n'ga dalilu be Kitabu ni Sunna le kɔnɔ, ani 
manton  ya  salafuw  ya  bɛnkan,  Alla  ka  yafa  o  ma, 
Alla k'an kɛ o tugu-bagaw ye ɲumanya la. 
Ladili  ni  yɛrɛ  hakɛ  bɔli kama,  a  sɛbɛla:  14/  5/ 
1415 H. 
Alla le ye bɛnsema tigi ye. Ani Alla ka nɛma ni kisi 
ka kɛ an ya Nabiɲuma Muhamadu kan, ani A ya so 
mɔgɔw,  ani  A  ya  sɔhabaw,  ani  o  labato  bagaw 
minugu k’o labato ni ɲumanya ye. 
mɔgɔ ya kafiriya ani fili ɲɛfɔli min b'a jate ko a 
dagani be dɔ ye ka bɔ Muhamadu -nɛma ni kisi b’A 
ma- ya sariya la. 
Abdul Aziz bin Abdullah bin Baaz 

